Viborger Samler, 1845-12-08
Nyeste Postefterretninger. Oregongebetet. Om denne store Landstrækning hedder det i Washington Union af 31te Octbr. "Der kan ikke være nogen Tvivl om at den democratiske Kongres, der nu er i Begreb med at samle sig, jo vil opfylde den paa den hvilende Pligt med Hensyn til Oregongebetet; vi betvivle heller ikke at Regjeringen jo vil gjøre sin Skyldighed og anbefale Kongressen de Forholdsregler, der maatte synes nødvendige for at sikkre vor Ret til enhver Fodsbred (every rod, af dette store Gebeet (domain) ved Kysten af det stille Hav, – et Gebeet, der ved en Mængde Retsgrunde (by an accumulated mass of tilles) er de forenede Staters retmæssige Eiendom.... Dette Gebeet, beliggende imellem de stenede Bjerge (the Rocky mountains) vandet fornemmeligen af Columbia-Floden imod Norden, Østen og Syden, begrændset af Bjerg kjæder og imod Vesten af Havet, strækker sig fra 427 til 5440, N. B. - Det er dobbelt saa stort som Frankerig; Klimat er størstedeels mildt og tempereret. Jngen drager i Tvivl at det jo er skikket til at ernære en uhyre stor Befolkning, og at det, forsynet med den fornødne Befolkning, jo vil beherske Handelen paa det stille Hav og Verdens østlige Handel. Efter ældre Tractater er dette Land med alle dets seilbare Floder aabnet for Fristaternes og Englands Undersaatter. Denne dem tilstaaende Ret til at drage Fordeel af Landet ophører et Aar efter en af de contraherende Staters Opsigelse. Jndianerstammer, som der have Jagtrevierer, ikke iberegnede, bestaaer nu for Tiden Gebetets civiliserede Befolkning af 800 a 900 britiske Undersaatter og omtrent 4000 Borgere fra Fristaterne. Massen af denne Befolkning er concentreret omkring de sydligere Floder, der falde i Columbiafloden, paa en Strækning af noget over 100 engl. Mile fra Vest til Øst, og 50 Mile fra Nord til Syd. De her etablerede Englændere staae formodentlig i det store Hudson-Bay-Compagnies Tjeneste, deels som Jægere deels som Agenter i Peltshandelen. De have deres Hovedstation - tilligeHandelspost og Fæstning, kaldet Fort Vancouver – ved Columbiafloden, omtrent 80 Mile i lige Linie fra dens Munding. Foruden dette Fort har Hudson-Bay-Compagniet endnu nogle og tyve Stationer paa forskjellige Puncter af Gebetet. Men det er kun befæstede Blokhuse for Jægere og Peltshandlere, og omkring disse Vaaninger have smaa Communer, fra 4 til 50 Siæle, nedsat sig. Den americanske Befolkning derimod har samlet sig i Dalen ved Willamettefloden, der kommer fra sydligere Egne og der ved Fortet Vancouver falder i Columbia floden. Disse Americanere drive Agerdyrkning og Qvægavl, Nogle ere Haandværkere. Efterat disse Mennesker i samfulde 4 Aar have ventet paa en Kongresact, der skulde give dem en Regjering som nordamericanske Borgere, vare de - ifølge de sidste Efterretninger - i Begreb med at indrette en provisorisk Forvaltning efter americansk Mønster, og inddele deres nye Hjemstavn i Districter og Qvarterer. Medens dette er den factiske Tilstand, iblandt vore Medborgere i Oregongebetet, hvorledes staaer det sig da vel med de britiske Bjørne- og Rævejægere i samme Egn, Svaret kan gives med faa Ord. De faa Hundreder britiske Undersaatter, der staae i Hudsoncompagniets Tieneste, beherske ved deres Love, der gjøres gjældende enten ved Tribunalerne i Canada eller ved egne Justitsbetjente, enhver Tomme Land af dette Gebeet, med Undtagelse af de faa Qvadratmile, som virkelig ere under americansk Plov. Men dette er endnu ikke Alt. Disse Compagniets Tjevere have i de sidste 20 Aar de meest lucratioe Beskjæftigelser i Oregon: de have ganske monpoliseret Jagten og Peltshandelen, intet enkelt Jndivid kan maale sig med det organiserede og mægtige Compagni. Saaledes er Sagernes Tilstand; dette er factisk den Nytte og Brug, som Tractaten stipulerer at skulle være fælleds for de to Stater, fuldstændigt Monopol af den store derværende Peltshandel for det ene af Partierne tilligemed samme Parties udelukkende Herredømme over hele den uhyre Landstrækning, kun med Undtagelse af de Landeiendomme, som omtrent 4000 Americanere dyrke med egne Hænder. Allerede for 20 Aar siden var Hudson-Bay-Compagniets Tilstand, under saadanne Forhold særdeles blomstrende. J Aaret 1828 var dets Nettoindtægt 900,000 Dollars, og dets Actier stode 140 pr. over Pari. Da Billen om en Territorialregjering forhandledes paa den sidste Kongres bestredes den af dens Modstandere med den Erklæring, at den stred imod de bestaaende Tractater. Men hvorledes gaaer det da til, at den anden contraherende Deel - Storbritannien - har til samme Tid sat sine Lovbestemmelser i fuld Kraft i hele det ubesatte District, Den Mecanisme, hvorved dette politiske Taskenspillerkonststykke er blevet udført, er meget sindrig og ganske og aldeles engelsk (thoroughly englis). Det britiske Cabinet har spillet det samme Manoeuvre i Asien, og det har erholdt deri en sjelden Fingerfærdighed. Det er ganske simpelt det store ostindiske Vægerspil (the great EastIndian juggle), der nu skal forsøges i Vesten. Apparat, Maskinerie og Hokuspokus ere ganske de samme i begge Tilfælde. En stor Handelscorporation, der disponerer over en Formue af Millioner, udrustet med Magt til at give Love og anlægge Civiletablissementer, til at beskytte sig mod en Militairmagt, til at inddrive Skatter, til at opplante et eget Flag - ikke Dronningens Flag, til at opbygge Forter, til at holde 6 a 8 bevæbnede Skibe ved Kysten, til at eie Landgebeter; - Alt naturligviis ved de Midler Handelen tilbyder, og under det britiske Parlements Øine, men handlende for sig selv, naar Parlementet engang skulde faae ifinde at desavouere Ansvarligheden for dets Handlinger: med eet Ord, en stor Rigs corporation, med Evne til paa et Tegn af Ministerens Tryllestav at kunne omskabe sig til et høist skikkeligt Samfund af vindskibelige Jndivider, der ved Peltshandelen, søge at fortjene ærlige Penge. See, denne er den Mecanisme, hvorved dette Mirakel ikke vanskeligen lader sig realisere. J sin Tid forlystede den engelske Politik sig med at construere to prægtige Spillemaskiner, den ene for Østen - det ostindiske Compagnie; den anden for Vesten - Hudson-Bay-Compagniet. Hvorledes hiint har virket i Østen, det veed hele Verden, Ønsker dette Land, ønsker Kongressen at vide, hvorledes Hudson-Compagniet, vil virke i Vesten, i Oregon, naar vi som rolige Tilskuere bleve siddende med Hænderne i Skjødet, Problemet er let løst. Vi behøve blot at slaae op i Robert Clives og Warren Hastings Biographier; der staaer skrevet hvad de have udrettet i Madras og Bengalen!"